Cher
Cher (pravo ime Cherilyn Sarkisian LaPierre) američka je pop pjevačica, tekstopisac, filmska producentica, glumica i spisateljica. Jednako kao što je mediji opisuju kao kraljicu popa, Cher je okarakterisana i kao oličenje ženske autonomije u industriji u kojoj dominiraju muškarci. Poznata je po svom prepoznatljivom altovskom pjevačkom glasu i dobrom snalaženju u brojnim oblastima zabave, kao i usvajanju različitih stilova i nastupa tokom svoje skoro šestdecenijske karijere. Postala je popularna 1965. godine kao članica dueta Sonny & Cher, folk rock grupe, nakon što je njihova pjesma I Got You Babe dostigla broj jedan na američkim i britanskim top listama. Do kraja 1967. godine prodali su 40 miliona kopija širom svijeta čime su postali, prema časopisu Time, rock par. Istovremeno je započela svoju solističku karijeru, objavljujući 1966. svoju prvu solo pjesmu koja je postigla tiraž od milion kopija. Postala je televizijska ličnost 70-tih godina prošlog vijeka s emisijama: The Sonny & Cher Comedy Hour, koju je tokom trogodišnjeg perioda gledalo u prosjeku više od 30 miliona gledalaca i Cher. Danas vodi svoj show Cher at the Colloseum.